google/wiki40b huggingface dataset:
WYSIWYG

WYSIWYG (z angl. What You See Is What You Get: čo vidíš, to dostaneš - dosl. preklad) je princíp verného prenosu vizuálnej informácie, resp. informácie modelovanej na počítači do reality tak, že zodpovedá presne modelovanému obrazu s čo najmenším, resp. nebadateľným skreslením.
Pojem sa používa najmä v počítačovej grafike, kde sa žiada, aby na tlačiarni boli presne tie farby v tej sýtosti ako na originálnom obrázku na obrazovke. Časté je aj použitie pri opise textového procesora: WYSIWYG dokument počas upravovania zobrazuje tak, ako bude vyzerať po vytlačení, t. j. fonty, rozloženie, obrázky, atď. Opakom je upravovanie dokumentu v zdrojovom formáte (napr. TeX) alebo čistého textu.
Ďalej predstavuje všeobecne zaužívaný pojem a defacto sa v niektorých smeroch jedná o zaužívaný štandard pre označenie určitej skupiny kompfortu prvkov používateľského rozhrania aplikácií a systémov.

WYSIWYG pri tvorbe webov

WYSIWYG editory webových stránok umožňujú ich rýchlejšiu tvorbu, bez toho by vyžadovali znalosť jazyka HTML. Zdrojový kód www stránok, ktorý takýto program vytvára je plný zbytočných elementov (buď do HTML vôbec nepatria) alebo sú nevhodne rozmiestnené. Preto kód naberá na objeme (aj rádovo). 
Opačným spôsobom tvorby dokumentov je napr. editácia WWW stránok, pri ktorej tvorca píše priamo do textu špeciálnej formátovacie značky jazyka HTML a len občas skontroluje, ako výsledný vzhľad dokumentu vyzerá v prehliadači.
Sinraptor

Opis

Sinraptor disponoval typickou stavbou tela Carnosauria – mal veľkú odľahčenú lebku, krátke, no silné predné končatiny s troma prstami opatrenými pazúrmi, dlhé zadné končatiny a dlhý chvost. Oproti príbuznému rodu Allosaurus bol Sinraptor mohutnejší a pomalší, no vďaka vyššiemu držaniu hlavy a iným prispôsobeniam získal veľkú manévrovaciu schopnosť a dokázal ľahko meniť smer behu. Zaujímavé je, že prakticky nedisponoval kosteným hrebeňom, tak typickým pre jeho príbuzných.

V kultúre

Sinraptor sa objavuje v tretej epizóde amerického televízneho dokumentu Dinosaur Revolution z roku 2011.
José Padilla

Životopis

Narodil sa v Barcelone. Do Ibizy sa presťahoval v roku 1975 a v roku 1991 sa stal rezidentným DJom v Café del Mar. V roku 1994 vytvoril prvý album Café del Mar pod vydavateľom React. Séria má teraz svoj 16. a viacero vedľajších albumov. Padilla vybral skladby pre prvých šesť albumov a pre 20. výročný album.
Svoj prvý album, Souvenir, vydal pod vydavateľstvom Mercury Records. Na CD spolupracoval s mnohými chill-out hudobníkmi, ako Lenny Ibizarre a Paco Fernández. Druhý album, Navigator, vydal v roku 2001.
Padilla je stále rezidentným DJ v Café del Mar, okrem toho tiež chodí na turné po svete. Prednedávnom vydal novú sériu kompilácií Bella Musica, ktorá nepatrí pod Café del Mar.
Villers-sur-Auchy

Poloha

Obec má rozlohu 8,59 km². Najvyšší bod je položený 198 m n. m. a najnižší bod 88 m n. m.

Obyvateľstvo

Počet obyvateľov obce je 345 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Canon EOS 60D

EOS 60Da

Canon ohlásil modifikovanú verziu modelu EOS 60D pre astrofotografiu dňa 3. apríla 2012, ktorá nesie názov EOS 60Da. Model EOS 60Da je nasledovníkom modelu EOS 20Da. Jej cena bola určená na 1499 USD. Zrkadlovka EOS 60Da má upravený infračervený filter a senzor nízkeho šumu so zvýšenou H-alpha citlivosťou pre lepšie zachytenie vodíkových emisií hmlovín. Zrkadlovka EOS 60Da je trikrát citlivejšia na H-alpha svetlo ako klasická EOS 60D.
13. polovičná brigáda Cudzineckej légie

13. polovičná brigáda (alebo polbrigáda alebo demibrigáda) Cudzineckej légie (franc. 13e demi-brigade de Légion étrangère, skrátene 13e DBLE) je francúzska pechotná polovičná brigáda zložená z príslušníkov cudzineckej légie. Je to jediná trvalá polovičná brigáda vo francúzskej armáde.
Táto brigáda vznikla v Alžírsku počas druhej svetovej vojny v roku 1940. Súčasným veliteľom brigády je plukovník Marchand. V 13. polovičnej brigáde pôsobí 800 legionárov. Od roku 1962 má základňu a pôsobí v oblasti Afrického rohu v Džibutsku.
Lehaucourt

Poloha

Obec má rozlohu 9,37 km². Najvyšší bod je položený 142 m n. m. a najnižší bod 83 m n. m.

Obyvateľstvo

Počet obyvateľov obce je 903 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mandľa obyčajná

Mandľa obyčajná (Prunus dulcis (Mill.) D.A.Webb, synonymá Prunus amygdalus Batsch., Amygdalus communis L., Amygdalus dulcis Mill.) je strom z čeľade ružovité (Rosaceae).
Plod mandle obyčajnej je kôstkovica, z ktorej semeno sa po odstránení oplodí používa na konzumáciu pod menom mandľa.
Fronton (obec)

Poloha

Obec má rozlohu 45,79 km². Najvyšší bod je položený 198 m n. m. a najnižší bod 101 m n. m.

Obyvateľstvo

Počet obyvateľov obce je 5 700 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Brennerbasistunnel

Brennerbasistunnel (nem. Brennerbasistunnel; tal. Galleria di base del Brennero; doslova Brennerský pätný tunel) je plánovaný 55 km dlhý železničný pätný tunel cez Brennerský priesmyk. Spojí rakúske mesto Innsbruck a taliansku obec Fortezza (nem. Franzensfeste), pričom nahradí časť existujúcej Brennerskej železnice. Trať bude časťou Línie 1 TEN-T.
Trolejbusová doprava

Vznik a vývoj

Trolejbusová doprava vznikla na začiatku 20. storočia ako kompromis medzi autobusovou a električkovou koncepciou. Vznikla v mestách, kde nebolo možné prevádzkovať klasickú električkovú trať. K masovému rozšíreniu trolejbusov došlo ako v Česko-Slovensku, tak aj v Európe v polovici 20. storočia. Potom ju rozvoj autobusovej dopravy takmer odkázal do múzea, ropná kríza však situáciu zmenila. Od 80. rokov sa začala trolejbusová doprava opäť rozširovať, väčšiu váhu získal aj argument, že je ekologicky šetrnejšia ako autobus a zároveň lacnejšia ako električka.
Projekt Croquet

Projekt Croquet je snahou o vývoj open source tvorivej a publikačnej technológie pre spolupracovné média, ktorá môže byť použitá na tvorbu sieťový 2D a 3D prostredí. Ako taký, definuje Croquet softvér a jeho základná architektúra rámec pre poskytovanie škálovatelného, perzistetného a rozšíritelného rozhrania pre sieťovo poskytované prostriedky.
Promilhanes

Poloha

Obec má rozlohu 14,55 km². Najvyšší bod je položený 403 m n. m. a najnižší bod 334 m n. m.

Obyvateľstvo

Počet obyvateľov obce je 198 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Biencourt

Poloha

Obec má rozlohu 2,22 km². Najvyšší bod je položený 129 m n. m. a najnižší bod 98 m n. m.

Obyvateľstvo

Počet obyvateľov obce je 127 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Georges (Moselle)

Poloha

Obec má rozlohu 8,1 km². Najvyšší bod je položený 351 m n. m. a najnižší bod 279 m n. m.

Obyvateľstvo

Počet obyvateľov obce je 210 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Primár (medicína)

Primár (z lat. primus – prvý; skratka prim.) je vedúci lekár oddelenia v nemocnici alebo inom zdravotníckom zariadení.
Vallée de l’Ernz

Poloha

Obec má rozlohu 39,76 km². Najvyšší bod je položený 420 m n. m. a najnižší bod 213 m n. m.

Dejiny

Od 1 januára 2012, byvalé obce Ermsdorf a Medernach tvoria obec Vallée de l'Ernz.

Obyvateľstvo

Vallée de l'Ernz má 2 085 obyvateľov (2008).
Nova Roma (organizácia)

Nova Roma je medzinárodná nezisková organizácia, zaoberajúca sa rímskou históriou a kultúrnym dedičstvom, ako aj znovuprežívaním rímskeho spôsobu života.
Organizáciu založili Joe Bloch a William Bradford v roku 1998 (alebo MMDCCLI A.U.C., podľa rímskeho kalendára). Organizácia je legálne zaevidovaná v USA v štáte Maine ako Nova Roma Inc.
Štruktúra organizácie pripomína štruktúru Rímskej republiky so senátom, tribúmni ľudu, konzulmi a podobne. Členovia si musia zvoliť rímske mená, pod ktorými môžu vystupovať na rôznych fórach zaoberajúcich sa hlavne históriou a kultúrou Starovekého Ríma, ale aj propagáciou latinčiny (popri nej je oficiálnym jazykom aj angličtina, pričom sa lokálne používajú aj národné jazyky). Medzi hlavné činnosti organizácie patrí aj vystupovanie na rôznych historických festivaloch (často v historických kostýmoch) a návšteva historických pamiatok.
Organizácia je presvedčená o tom, že Rím bol od svojho založenia až po rok 330 po Kr., keď prestal byť centrom Rímskej ríše základným kameňom celej modernej západnej civilizácie. Nova Roma sa snaží o to, aby vedomosti, dobrý príklad a hrdosť na svoje kulturálne korene priviedol západnú civilizáciu do nového "zlatého" obdobia.

Administratívna štruktúra

Administratívna štruktúra kopíruje štruktúru Rímskej republiky. Zahrňuje tzv. magistrátov, ktorí sú volení na 2 roky a senát so stálym členstvom (menujú ich cenzori, väčšinou z vyšších magistrátov).

Administratívne členenie

Nova Roma je celosvetová organizácia, ktorá je rozdelená na provincie. Každú provinciu vedie Propraetor, alebo Prokonzul. V mnohých provinciách sa uskutočňujú stretnutia členov, ktorí organizujú rímske hry (často v dobových kostýmoch), existujú dokonca vojenské jednotky legionárov, ktorí sú viac, alebo menej prepojení s organizáciou Nova Roma.

Geografické členenie

Po vzoru starovekého Ríma je i Nova Roma rozčlenená na provincie. Jedna provincia sa môže skladať z jednej krajiny alebo z niekoľko krajín. Alebo naopak môže byť krajina rozdelená na dve či viac provincií. Provincie však nie sú pevne vymedzené a Senát Nova Roma môže ľubovolné provincie zlúčiť alebo naopak provincii rozdeliť na dve a to podľa situácie v danej oblasti (lex Vedia provincialis)
V súčasnosti sa Nova Roma skladá z 27 provincií, ktoré sa nachádzajú takmer po celom svete.

Rímske náboženstvo

Nova Roma prijala za svoje aj náboženstvo starých Rimanov a to v podobe tzv. štátneho kultu, no rovnako rešpektuje náboženskú slobodu svojich členov. Pri vstupe do niektorej z magistrátorských funkcií musia členovia prisahať vernosť RELIGIO ROMANA alebo v prípade iného vyznania prisahať rešpektovanie RELIGIO ROMANA.
British Association for American Studies

British Association for American Studies (v doslovnom preklade z angl. „Britská asociácia pre americké štúdiá“; akronym BAAS) je profesijná organizácia združujúca výskumníkov zaoberajúcich sa amerikanistikou, založená v roku 1955. Jej cieľom je propagovať, podporovať a podnecovať výskum reálií Spojených štátov na univerzitách a ďalších školách v Spojenom kráľovstve. Jej oficiálnym sídlom je Keele University v dedine Keele, grófstve Staffordshire v Anglicku.
Od roku 1967 vydáva peer review vedecký časopis Journal of American Studies. Zároveň publikuje ďalšie periodiká (bulletin American Studies in Britain, vedecký časopis pre postgraduálnych a začínajúcich výskumníkov US Studies Online), ako aj neperiodické publikácie (napr. v edičnej sérii BAAS Paperbacks). V rokoch 1999 – 2006 vydávala tiež vedecký časopis Resources for American Studies.
Terron-sur-Aisne

Poloha

Obec má rozlohu 6,5 km². Najvyšší bod je položený 204 m n. m. a najnižší bod 87 m n. m.

Obyvateľstvo

Počet obyvateľov obce je 115 obyvateľov (2009).
Graf vývoja obyvateľstva:
Zdroje: INSEE
Svrčiak slávikovitý

Opis

Svrčiak slávikovitý meria 14 cm a váži 13 – 15 g. Samec i samička majú chrbtovú stranu hrdzavohnedú, spodnú časť tela svetlohnedú a chvost na konci okrúhli. Nad okom majú svetlý pásik. Na hrudi majú len nenápadné a slabé škvrnenie, nohy svetlohnedé a zobák hnedý. Mláďatá majú chrbát tmavšie hnedý.
Hrvoľ bez čiarok a živšie hnedý chrbát bez čiarok je dôležitý odlišovací znak od svrčiaka riečneho a svrčiaka zelenkavého.

Hlas

Spieva najčastejšie na trstine. Spev je monotónne znejúci súvislý sled hlbších tónov, začínajúci pomaly, bublavo a po prvých sekundách zrýchli.  Rýchlosť spevu je vyššia ako u svrčiaka zelenkavého.

Výskyt a stav na Slovensku

Na Slovensku bolo hniezdenie dokázané alebo pravdepodobné na 28,7 % mapovacích kvadrátov od nížiny do 400 m n. m., počas migrácie i vyššie (600 m n. m., Oravská kotlina a Liptovská kotlina). Zo zimovísk prilieta začiatkom apríla, odlieta od druhej polovici augusta až do konca septembra. Po roku 2000 sú zaznamenávané i marcové prílety, najskorší 22. marca 2013 vodná nádrž Hajná Nová Ves, všetky ďalšie z PR Kiarovský močiar: 27. marca 2010 , 30. marca 2014 a 29. marca 2015.
Odhadovaný počet hniezdiacich párov je 1 000 - 2 000. Veľkosť populácie i územie na ktorom sa vyskytuje sú stabilné, maximálna zmena do 20%.  Ekosozologický status v roku 1995 R - vzácny. V roku 1998 LR:lc, LR - menej ohrozený druh, lc - najmenej ohrozený taxón. V roku 2001 LR - menej ohrozený. V roku 2014 LC - menej dotknutý. Európsky ochranársky status SPEC4 - druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia S - vyhovujúci ochranársky status.

Biotop

Na Slovensku hniezdi hlavne v porastoch trsti obyčajnej a pálky. Maximálne zaznamenané lokálne hustoty boli 16,5 - 20,6 párov / 10 ha v PR Kiarovský močiar, 10 - 15 párov / 10 ha v močiaroch Medzibodrožia a 9,5 párov / 10 ha v NPR Parížske močiare.

Hniezdenie

Svrčiak slávikovitý hniezdi dvakrát za rok. Hniezdo stavia samec  30 - 39 cm nad zemou v trstine, býva postavené z vlhkých listov. Znáška sa skladá zo 4 – 5  žltkavých vajíčok so sivými podkladovými škvrnami a hnedými vrchnými škvrnkami. Na vajíčkach sedí iba samička 13 - 14 dní. Samec nekŕmi ani samicu ani mláďatá.

Potrava

Svrčiak slávikovitý sa živý hmyzom v rôznych štádiách vývoja a pavúkmi, zbiera ich z vodných rastlín.
Palác kultúry a vedy

Palác kultúry a vedy (poľ. Pałac Kultury i Nauki) je najvyššia a najväčšia budova vo Varšave a zároveň v Poľsku. Bol vybudovaný v rokoch 1952 až 1955 podľa projektu sovietskeho architekta Leva Rudnieva. Pôvodne sa nazýval Palác kultúry a vedy Jozefa Stalina (poľ. Pałac Kultury i Nauki im. Józefa Stalina), ale počas destalinizácie bol názov zmenený a Stalinovo meno a jedna jeho socha bola odstránená z interiérov.
Má 42 poschodí, výšku 231 metrov, objem 817 000 m³ a zaberá 3,3 ha. Má vyše 3 000 miestností s celkovou výmerou 124 000 m². Len konferenčné sály zaberajú 15 000 m². Výstavná plocha má 11 000 m². Funguje v nej 33 výťahov z toho 14 rýchlovýťahov. Sídlia tu zahraničné firmy, finančné a vedecké inštitúcie ako aj Poľská akadémia vied. V paláci sa nachádza pošta, fitnes, kiná, múzeá, knižnice a tiež 3 divadlá. Používa sa na televízne a rozhlasované FM vysielanie. Vyhliadková terasa je na tridsiatom poschodí vo výške 114 metrov nad povrchom. Z vyhliadkovej terasy ľudia často páchali samovraždy, od prvého incidentu v roku 1956 sa preto museli nainštalovať bezpečnostné zábrany.
Od 2. februára 2007 je celý objekt pamiatkovo chránený.
Odkedy bol postavaný, je kontroverzná jeho obľúbenosť medzi obyvateľmi, keďže mhohí ho chápu ako symbol stalinizmu a soviestkeho potláčania Poľska.
Corneville-la-Fouquetière

Poloha

Obec má rozlohu 3,99 km². Najvyšší bod je položený 163 m n. m. a najnižší bod 114 m n. m.

Obyvateľstvo

Počet obyvateľov obce je 104 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nainville-les-Roches

Poloha

Obec má rozlohu 5,93 km². Najvyšší bod je položený 84 m n. m. a najnižší bod 74 m n. m.

Obyvateľstvo

Počet obyvateľov obce je 463 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Letisko Boleráz

Poloha

Nachádza sa v západnej časti Podunajskej nížiny, severozápadne od mesta Trnava, v blízkosti obce Boleráz.

Charakteristika

Trávnatá vzletová a pristávacia dráha má dĺžku 1200 m a šírku 30 m (motorový pás). Okrem toho letisko disponuje voľnou vzletovou a pristávacou plochou dĺžky 2700 m a šírky 200 m. V súčasnosti je letisko bez pravidelných liniek.
Deinonychosauria

Opis

Deinonychosauria boli ľahko stavané živočíchy, pohybujúce sa podobne rýchlo ako “pštrosovité” dinosaury (Ornithomimosauria). Hlavy mali pomerne veľké a čeľuste vyzbrojené s dozadu zahnutými zubami s ostrými vrúbkami. Na svojich zadných, štíhlych končatinách mali štyri prsty, pričom prvý bol výrazne zakrpatený. Váha ich tela zostávala na treťom a štvrtom prste a na druhom prste sa nachádzal predĺžený kosákovitý pazúr, ktorý bol počas behu zatiahnutý. Spojením inteligencie, obratnosti a rýchlosti mohli tieto dinosaury loviť vo svorkách, podobne ako dnešné vlky, aby dokázali uloviť aj živočíchy niekoľkokrát väčšie ako ony. Podobne, ako ostatné Maniraptora, aj Deinonychosauria boli takmer určite operené.
Soňa Kulfanová

Životopis

V roku 1958-1960 členka činohry DJGT vo Zvolene, 1960-1961 činohry DJZ v Prešove, 1961-1966 DPJ v Žiline, od 1980 pôsobila ako inšpicientka činohry NS v Bratislave. Ako ochotníčka pôsobila v Div. súbore A. Sládkoviča v Banskej Bystrici, 1957-1958 externe v bratislavskom Rozhl. hereckom súbore a v Čs. televízii ako hlásateľka mládežníckych relácií. V profes. divadlách vytvárala postavy dievčat a mladých žien.
Katastrálny odbor okresného úradu

Dejiny

Do roku 2001 činnosť dnešných katastrálnych odborov vykonávali katastrálne úrady. V roku 2002 vznikli "Správy katastra" (ktoré neboli súčasťou vtedajších obvodných úradov) na základe novely zákona č. 162/1995 Z.z. (katastrálny zákon), ktorý upravoval ich fungovanie a postavenie. Od októbra 2013 sa agenda Správ katastra stala súčasťou okresných úradov a v zákone sa preto odvtedy označujú jednoducho ako "okresné úrady"; v praxi ide presnejšie o katastrálne odbory okresných úradov. Agenda katastrálnych odborov okresných úradov je zhodná s agendou dovtedajších Správ katastra.
Východné Karpaty (bez Južných Karpát)

Geografia

Hranica medzi Západnými a Východnými Karpatmi prebieha na Slovensku a v Poľsku cez Lupkovský priesmyk v Laboreckej vrchovine, na východnom úpätí Ľubovnianskej vrchoviny, Čergova, na severnom okraji Slanských vrchov a južnej päte Vihorlatských vrchov. Južný koniec sa stáča k západu a v sedle Predeal v Rumunsku sa stýkajú s Južnými Karpatmi. Vo Východných Karpatoch leží najvyšší vrch Ukrajiny Hoverla (2 061 m n. m.), absolútne najvyšším bodom tejto časti Karpát je rumunský Pietrosul (2 303 m n. m.).

Geológia

Geologické členenia kladú hranicu Západných a Východných Karpát konvenčne do doliny rieky Uh, alebo hornádsky zlomový systém.
Karpatský oblúk sa v oblasti Východných Karpát zužuje do šírky 120 km. Zredukovaný je i počet hlavných tektonických jednotiek. Chýbajú predovšetkým staršie paleozoické masívy kryštalinika. Nachádza sa tu pruh flyšového pásma, bradlového pásma a tiež oblasť neovulkanitov.
Saint-Aubin-de-Luigné

Poloha

Obec má rozlohu 15,19 km². Najvyšší bod je položený 104 m n. m. a najnižší bod 12 m n. m.

Obyvateľstvo

Počet obyvateľov obce je 1 213 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fyzioterapeut

Fyzioterapeut je odborný pracovník, venujúci sa fyzioterapii.

Štúdium

Absolvent študijného programu fyzioterapia – bakalársky stupeň sa uplatní ako fyzioterapeut v nemocničných a ambulantných zariadeniach, v kúpeľných liečebniach, v odborných liečebniach a rehabilitačných ústavoch, prípadne v iných zariadeniach, ktoré poskytujú preventívnu a liečebnú zdravotnú starostlivosť, ochranu a podporu zdravia. Ďalej sa môže uplatniť v odbornom riadení, vo výskume a vo výchove a vzdelávaní fyzioterapeutov. Fyzioterapeut sa môže ďalej vzdelávať v rámci celoživotného vzdelávania podľa Nariadenia vlády SR č. 296/2010 Z.z. ktorým sa mení a dopĺňa nariadenie vlády Slovenskej republiky č. 296/2010 Z.z. o spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností v znení neskorších predpisov.
Absolvent študijného programu fyzioterapia – magisterský stupeň je kvalifikovaný vysokoškolský zdravotnícky pracovník, ktorý má odbornú spôsobilosť vykonávať preventívne, diagnostické a terapeutické metódy a postupy fyzioterapie na úrovni zodpovedajúcej jeho kvalifikácii v odbore fyzioterapia v zmysle medzinárodných štandardov a kvalifikačných predpokladov na výkon povolania v krajinách EÚ, tak ako je to uvedené v profile absolventa.
Svetový pohár vo vodnom slalome

Svetový pohár vo vodnom slalome je medzinárodné podujatie vo vodnom slalome, ktoré riadi Medzinárodná kanoistická federácia (ICF). Pozostáva zo série niekoľkých pretekov v jednom kalendárnom roku a ICF ho organizuje od roku 1988. Koná sa každoročne. Podľa umiestnenia sú pretekárom v jednotlivých disciplínach prideľované body, ktorých súčet na konci sezóny určuje víťaza SP.
Majstrovstvá prebiehajú v 5 individuálnych disciplínach; na rozdiel od majstrovstiev sveta či majstrovstiev Európy sa preteky hliadok nekonajú. Najmladšími disciplínami sú C1 žien a "C2 mix", v ktorých sa preteká od roku 2010, resp. 2018. Naopak, od roku 2018 sa už nekoná súťaž v discipíne C2 mužov.
Ruchovci

Ruchovci (takzvaná škola národní) boli českí básnici a spisovatelia narodení medzi rokmi 1845 – 1855. Pochádzajú napospol zo zámožnejších stredných vrstiev alebo inteligencie. Almanach Ruch, ktorý prvýkrát vyšiel v roku 1868 pri príležitosti položenia základného kameňa Národného divadla, sa nápadne odlišoval od almanachu Máj. Vanulo z neho nadšenie, odhodlané vlastenectvo. U ruchovcov znovu ožíva myšlienka slovanskej jednoty a do jej utopickej vízie preniká ohlas súdobého sociálneho anarchizmu (Svatopluk Čech). Prispievali do časopisu Osvěta.

Program ruchovcov

Požadovali účinné vlastenectvo, obracali sa k slovanskému východu, najmä k Rusku a sledovali so sympatiami oslobodzovacie boje balkánskych Slovanov (Eliška Krásnohorská, Josef Holeček). Zdôraznili aj potrebu užšieho zväzku so slovenským národom (Adolf Heyduk, Rudolf Pokorný, Frantíšek Táborský). Horlivo prekladali zo slovenských literatúr, pričom prevažuje záujem o romantickú poéziu. Obnovujú vo svojej tvorbe historickú tematiku. Silný je záujem o vidiek a posolstvo, v ktorom sa konštatuje základ národa a ochrana pred rastúcou diferenciáciou národnej spoločnosti. Vlastenecká poézia tejto generácie máva podobu reflexívnej lyriky alebo epiky s historickými či alegorickými látkami, horlí pre národnú jednotu a vyzýva k politickej aktivite. Formu aj umelecké prostriedky čerpajú básnici čiastočne z ľudovej piesňovej formy, v epických útvaroch napodobňujú baladu. Popri tom však vytvárajú aj vzrušený patetický sloh, zaťažený rétorikou (Čech, Krásnohorská). V porovnaní s májovcami sú básnici združení okolo almanachu Ruch tradičnejšie v látke i forme. Redaktorom almanachu bol J. V. Sládek, ktorý neskôr z Ruchu vystúpil a pridal sa k lumírovcom. Asi najhodnotnejšiu báseň, Husita na Baltu, tam vložil Svatopluk Čech. Jedinou kritickou osobnosťou bola Eliška Krásnohorská. Almanach mal asi dvadsať prispievateľov, z ktorých zostalo literatúre verných len niekoľko.
Batman (komiks)

Batman je komiksová postava, vytvorená Bobom Kaneom a Billom Fingerom. Debutoval v Detective Comics #27 v máji 1939.
Spolu so Supermanom je ikonickou postavou DC Comics a jedným z najslávnejších superhrdinov.
Batmanovo alter ego je Bruce Wayne, miliardár, ktorý sa rozhodol bojovať so zločinom v meste Gotham City pod maskou netopiera.
Na rozdiel od mnohých podobných superhrdinov Batman nemá nijaké superschopnosti, je však atleticky a kondične vysoko zdatný a disponuje vyspelou technológiou.
Medzi najvýznamnejšie a prelomové komiksy o Batmanovi patria Návrat Temného Rytiera (The Dark Knight Returns), Ticho (Hush), Batman: Prvý Rok (Batman: Year One), Batman: Dlhý Halloween (Batman: The Long Halloween) a veľmi vplyvný Smrtiaci Žart (Batman: The Killing Joke).
Okrem komiksov je Batman aj televíznou postavou kreslených seriálov a populárneho seriálu Batman zo 60. rokov.
Batman bol spracovaný aj v niekoľkých filmoch. Prvým bol Batman z roku 1966, natočený podľa seriálu. Svetovú slávu potom Batman získal filmom Batman režiséra Tima Burtona a jeho pokračovaním Batman sa vracia (Batman Returns). Po Burtonovi prebral réžiu Joel Schumacher, jeho filmy Batman navždy (Batman Forever) a Batman a Robin (Batman & Robin) u fanúšikov aj kritikov prepadli. 
Ďalšie uznanie priniesli až veľmi kvalitné rebootové filmy Christophera Nolana Batman začína (Batman Begins), Temný rytier (The Dark Knight) a Návrat Temného rytiera (The Dark Knight Rises). Práve vďaka úspechu Burtonových a Nolanových spracovaní je Batman najvýnosnejším filmovým superhrdinom všetkých čias.